CELEX: 62015CN0538
Language: hr
Date: 2015-10-15 00:00:00
Title: Predmet C-538/15: Zahtjev za prethodnu odluku koji je 15. listopada 2015. uputio Juzgado de Primera Instancia de Olot (Španjolska) – Francesc de Bolós Pi protiv Urbaser, S. A.

21.12.2015   
            
            
               HR
            
            
               Službeni list Europske unije
            
            
               C 429/12
            
         Zahtjev za prethodnu odluku koji je 15. listopada 2015. uputio Juzgado de Primera Instancia de Olot (Španjolska) – Francesc de Bolós Pi protiv Urbaser, S. A.
   (Predmet C-538/15)
   (2015/C 429/16)
   Jezik postupka: španjolski
   
      Sud koji je uputio zahtjev
   
   Juzgado de Primera Instancia de Olot
   
      Stranke glavnog postupka
   
   
      Tužitelj: Francesc de Bolós Pi
   
      Tuženik: Urbaser, S. A.
   
      Prethodna pitanja
   
   
               1.
            
            
               Je li u skladu s člankom 101. UFEU-a, u vezi s člankom 10. i člankom 4. stavkom 3. UEU-a, propis kojim se utvrđuju tarife za zastupnike u postupku, poput Kraljevskog dekreta 1373/2003 od 7. studenoga 2003., koji na naknade za njihov rad primjenjuje najnižu tarifu ili ljestvicu najnižih vrijednosti koju je moguće povećati ili smanjiti do 12 %, pri čemu nadležna državna tijela, među kojima i sudovi, od tih minimalnih vrijednosti ne mogu odstupiti čak ni u izvanrednim okolnostima?
            
         
               2.
            
            
               Može li se, u svrhu odstupanja od minimalnih naknada predviđenih tarifnom ljestvicom, izvanrednom okolnošću smatrati izrazit nerazmjer između posla koji je stvarno obavljen i iznosa nagrada koji se mogu isplatiti u skladu s tarifom?
            
         
               3.
            
            
               Je li Kraljevski dekret 1373/2006 u skladu s člankom 56. UFEU-a?
            
         
               4.
            
            
               Ispunjava li navedeni kraljevski dekret zahtjeve nužnosti i proporcionalnosti iz članka 15. stavka 3. Direktive 2006/123/EZ (1)?
            
         
               5.
            
            
               Uključuje li članak 6. Europske konvencije o ljudskim pravima pravo na djelotvornu zaštitu od nerazmjerno visokih nagrada zastupnicima u postupku koje ne odgovaraju stvarno obavljenom poslu?
            
         
      (1)  Direktiva 2006/123/EZ Europskog parlamenta i Vijeća od 12. prosinca 2006. o uslugama na unutarnjem tržištu (SL L 376, str. 36.) (SL, posebno izdanje na hrvatskom jeziku, poglavlje 13., svezak 47., str. 160.)